પ્રાપ્ત માહિતી અનુસાર આ બનાવની વિગત એવી છે કે લુણાવાડા નજીક આવેલ ગુગલિયા ગામે રહેતા જશવંત રમેશભાઇ પાંડોર અને તેનો પિતરાઇ ભાઇ અજમલ જેસિંગભાઇ પાંડોર આ બંને તરુણો અન્ય તેના મિત્રો સાથે આકરી ગરમી પડતી હોઇ ઠંડક મેળવવા નજીક આવેલા પાનમ ડેમમાં નહાવા પડ્યા હતા. નહાતી વખતે રમત રમતમાં આ બંને ઊંંડા પાણીમાં સરકી જતાં બંને જણાં ડૂબી ગયા હતા. બંને ભાઈ ડૂબવા લાગતા કાંઠે ઉભેલા અન્ય લોકોએ બુમાબુમ કરી બંને બચાવવાના પ્રયાસ કર્યા હતા પરંતુ બંને ઉંડા પાણી ગરકાવ થઈ ગયા હતા. બનાવની જાણ થતાં જ તરવૈયાઓએ ડેમમાં ઝંપલાવી ભારે જહેમત બાદ લાશ બહાર કાઢી હતી. એક પરિવારના બે તરુણોનાં એક સાથે મોત થતાં ગમગીની છવાઇ હતી.